# Rätoromanische chrestomathie X/Florin Pitsch/Poesias/Relatiun della Peste in Müstair et St. Maria

Poesias - Relatiun della Peste in Müstair et St. Maria ../../Poesias ../Nota dels morts, ma non totts IncludiIntestazione 15 maggio 2023 75% Da definire
Rätoromanische chrestomathie X Caspar Decurtins 1916 CC BY-SA 3.0 GFDL Indice:Decurtins - Rätoromanische chrestomathie, X.djvu //it.wikisource.org/w/index.php?title=R%C3%A4toromanische_chrestomathie_X/Florin_Pitsch/Poesias/Relatiun_della_Peste_in_M%C3%BCstair_et_St._Maria&oldid=- 20230515095720 //it.wikisource.org/w/index.php?title=R%C3%A4toromanische_chrestomathie_X/Florin_Pitsch/Poesias/Relatiun_della_Peste_in_M%C3%BCstair_et_St._Maria&oldid=- 20230515095720
[p. 233
I. RELATIUN DELLA PESTE IN MÜSTAIR ET ST. MARIA. 1630.
Milli ses cient e trenta Gnit con perchia percutienta Con spada in fö inchialada —
Con frizza tössiaintada, 5Scol litschaider con il tuñ Per tor la vitta taunts chi sun: Un anguel fat a mort In ira fulminanta Chins’ main’ aprova sort 10Da sur in jò clamanta.
[p. 533] Pels vaing da Jül as manifesta In plain caracter dretta pesta Con la mort da Greta Plotar, Sco’ l plavaun chi jet à notar. 15Senza Spendi et sepoltüra, Caus’ il mal per quort chial düra. Ser Francesco Malgiaritta Fo in quel temp noss bun Plavaun, Degn da gnir notà chial sita, 20Caus’ ins jet schè mal a maun. Sco Sacerdot el fo ellett Per clastr’ et tott la vall sulett,
Pac temp davo el fo eir el Ün sacrifici del flagel. 25Amò a Gretta l’ ha notada Co da pesta l’ eis passada; Senza medi et Spiritual, Il pover pövel or da sai, A momaints il cuolp mortal 30Vegn a mai o vegn a tai.
Amis la saira as daun la maun La mort als pigla fin dumaun Ils vivs quels vaun chialond Ils morts pü’ vi’ e plü creschond 35La mort et tema del Judizi Fa tremblar con Schnuizi La povra Mama in angonia Il pitschen quà sot costa Con pechiadus chial tengia via 40Mama plü non dà risposta. Ün atter bap in ün d’ indett Croda et mora be solet, La solla pozza in lur chiasada Eis eir quella trapassada. 45Ils povers orfans senz’ajüd Ingün in cas d’ als dar salüd
Las chiasas plain cridöz Sco fo insacura in „Rama“ La Spad’haun schon sün lur colöz 50Et passan bot pro bap e Mama. Ün atter bap sa mala Con flamatiun mortala, Alla dona rump’il cor: Bè chia Dieu gnis eir am tor. 55Cinch uffaunts totts pechiadus D’intuorn seis lett sun mez confus: Chiar bap non morarai! Chiai fesni senza vu? Non ins bandunarai, 60Co gnis ad ir con nu? Cridan totts in ün chiantun La mort als dà ingün pardun, Il bap surgnit la fatscha naira Jet in l’attermond la saira. 65La povra Mama con sia figla Duoi dits davo la mort las pigla. In spazi dudesch dits Totts quater sauns uffaunts La pest’als ha cuolpits 70Schi fossan stats mo taunts. Ad’attra guairda in ün d’indet La vegn in let seis figl sulet Chi gema et braja in convulsiun Mortal’et senz’alchün pardun. 75Ingün ami chil vegn a chiatar, Essend minchün sto svess combattar. Quel figl ün maister aun famus Nel flur da sia fermeza Quel sto sucomber dolorus 80Nel cuolm da sia belezza.
Il vegl bapsegner et la nona. Culs cors plajats sco ün supona Non sun in cas plü star in joma, Els spetan hart chia Dieu als cloma. 85In dits deschsett sun eir clomats, In pesta sun indormainzats. La guaivda svessa con sia figla Ün’e l’attra trapassada; A totts la pest’als pigla 90La chiaesa gnitt schnüdada. Maria Wallaina bain ducada In quindes dits dess gnir spusada, Richa in roba et in virtü, Juvna et ferm’amò daplü, 95D’indett la sieta ün gron chialur Tauntüna saintla pac dolur. [p. 534] La clom’in pleds et tott la maint: Segner dam ün confessur! Dam almain ün Sacramaint, 100Fam la grazia e quel favur. Co eisch tü gritt o Segner chiar! Calma l’ira et non strufiar! Chia has fat del mal? tü por Müstair Ingün da quà chi vol savair, 105Ta clom con gusch ardainta: Non ir in judici con tia serviainta, Ma jüda tras da quist desiert, Mia orma eis jà tia spusa Infaunt chian ha presaint mes spiert, 110Avaunt chia vegn confusa.
Pigla sü mia contritiun, Col cor devut dumond pardun! Mia orma aspira per dumaun Da gnir in teis sonchissem maun, 115Ve bain bot la piglia! Adieu tü mia familia! Adieu meis spus non cridar zond Sias constant a Dieu fidel; A bun s’ revair in l’atter mond 120Las nozzas fain in Ciel.
La mort et il judici Ma mett’in grond stremizi Mias forzas vaun chialond — Meis mal quel va creschond, 125La vezüda am va jod’ via Et cunter l’angonia. La mort m’ha schon frizada, Jau t’unfresch mia vitt’e mort O Dieu! per tai jau sun rizada, 130Fam grazia e dam cuffort!
La fraischgia sauna juventüm, Dall’impossibel pari ad ün, A daldar las anguoschas Et chi moran jò sco muoschgias. 135Als povers vegls als rump’il cor, Ma bain bot vegn Dieu als tor. Quist’horenda disfortüna A minchia chiasa l’ha tuccada, Dall’hom pü vegl infin la chüna 140Üna sula gnit schaniada.
Il bain da Guad dadora Fo quel chi restet ora, Bè quel — be quel et jüsta quel Eis gni lischient dal grond flagel,
145Ingiua blers sun refugiats Et per miracul sun salvats. Eir plüs, schi haun podü Et pro temp chi sun passats Sü pels munts — et bain in sü 150Sun gnits dal mal salvats.
Postüt las gron familias Chia vegls con figls e figlias Per s’asister ün all’atter Non jevan or da gliatter. 155Totts schi stevan a mantun Murivan taunts chi sun. Dischan: Segner non ans priver! Orgliatter lains britsch ir, Insemel lainsi viver — 160Insemel eir morir.
Qualüns morivan mez da tema, Atters vevan massa flema, Blers in mera povertà Et debels eir da lur sandà. 165Con passar taunts all’atter mond Las bleras früas staun sül fond Con las alps co fò passà Non s’ pol avair contezza Probabel pac varaun schalpià, 170Et quai con grond’ tristezza.
Chiasas plainas sun svödadas Las persunas sun mütschadas, Con quai s’haun quists salvats Et sun totts frauncs tuornats. 175La pesta pür chiasset Cura glieut ne plü chiatet Sun baras quaraunt’ott Be sül „Döss“sulet, Scha quai non fos abot 180Eir quaraunt’in „Plaz“crodet.
Be da Clastra term ott dits In vaing e ses sun gnits culpits Et morts insemel col plavaun, Chia varauni tutt a maun? 185[p. 535] Las mortaglas creschan sü Ils segns non sunan plü Vegn ogni taunt ün chiar con morts Chi mainan in Senteri: Povers, saimpels, richs e scorts 190Tots maisdats in ün laurieri.
Nel Aguost in fin del mais Pür s’ha il mal furius palais, Nell’ultim quart da glüna Jet creschond la disfortüna. 195Vaing e quater in ott dits S’ pol dir chi sun perits. Diversas muongias eir sun mortas Eir chi fossan inserradas; La pesta pass’eir portas 200Uschett’eir ella sun passadas.
All’Abadessa Mohr Il Segner amò non vol la tor; Eir britsch a Guorschla Carl, Chi fù priura senza fal. 205Quistas sun pro temp fugidas Et vi’ n Plazöl sa transferidas In lur muglin con attras sett, Et fin la tschöscha sun salvadas Et dopo chial flagel passet 210Saunas, frischas sun tuornadas.
Ils morts or Clastra gnits D’avaun baselgia en sepolits, Resalv’ las muongias et Plavaun, Quals nel lö chia totts chi saun. 215Ils atters del Comün daplü Dal mez Senteri in sü Duos femnas in lur chiasas, Üna in vall „del lai“ Sco povras imblüdadas 220Chi non sa sà perchai.
Dals ott da Lügl in via string In fin November vaing e cintschg Las baras vegnan as contegner In morts cintsch cient spartits nel Segner 225L’ultim amò in quella nott Morit noss podestà Cattoch; Patrun del Schler in vall del lai Et terza chiasa sott la via, Ve sü in Somvì con mai 230In quel chiantun quavia.
Ün soldà nativ Damal Ans mainet naunprò quist mal Da Guerra e gron Battagla Sper Mantua e gron mortagla. 235Gron temp ils morts restats Sül Camp senz’esser sotterats. L’aria gnit tras quai infetta Causond cul temp l’eppidemia, La pestilenza cler’e schgietta 240In blers pajais rasada via.
Quist malhorus soldà Da tal battaglia tuorn’ a chià. A Santa Maria stal surnott, Parev’ ün pà malcott. 245A zond ingün foss gni per testa Chial vess dumaun la pesta. Dalunga quella fett progress A quater cient sessaunta baras In pitschen temp fù quai success 250Con bleras larmas et amaras.
Tuornain darchiau a Müstair Co passa per savair: Quels pacs chi sun vanziats Mez morts et mez varziats, 255Non haun alchüna vögla Et tremlan sco la fögla. Ingiu’ chi guardan tott eis vöd I chiatan ingün cuffort Co fauni a viver in quist möd? 260Foss forza megl la mort. Passà la gron calamità, Schi tots chi sun tuornats a chià
Da Vanesch’ et aint da Buorm Et atters los d’ intuorn. 265Totts insemel cient vaing ün [p. 536] Fev’ ora noss Comün, Comprais sesaunta qual mütschats Sü pels munts et pac lontaun, Et sun totts frauncs tuornats 270Ailg hoz et ailg dumaun.
A quist flagel crudel Noss clementissem Bab in Ciel Ha miss per grazia term, Et quel hal miss schè ferm, 275Chi perdüret fin hoz in di Chia noss Comün non gnit ledì. Davo la pesta gnit a quà — — Sr Bastiaun Capol Plavaun, Dal qual l’ historia vain artà, 280Noss morts hal scrit da propri maum.
* ↑ Rachael ploret filios suos et etc. Math. 2, 13 — 18.
* ↑ Il cuors della malatia eri solit conoschaint.
* ↑ Quella sia digià quinaun statta infissada et morta via muglin. Il muglin. Clastra presaint eis pür fabricà 1712, siond mancheva all’atter l’aua.
* ↑ Üna sanguinusa guerra tra l’imperader Ferdinand et il duca da Nivers franzes. La pesta gnit in quasi tott l’Italia.
* ↑ 1607 Parochus Malsi, Vicar. Cur. S. T. D. deind. Par. S. Marie et Monasteri. abhic. 1664 sepoli ainta Som Senda gronda, sia plata coll’ arma a Capol sott l’ Ampla, in Presbiteri.